Blue Öyster Cult

Οι Blue Öyster Cult είναι αμερικάνικο ροκ συγκρότημα, το οποίο δημιουργήθηκε το 1967 στο Λονγκ Άιλαντ της Νέας Υόρκης. Έχουν κυκλοφορήσει 14 στούντιο και 6 ζωντανά ηχογραφημένους δίσκους, πουλώντας πάνω από είκοσι εκατομμύρια αντίτυπα, παγκοσμίως.

Βιογραφία
Πρώιμη εποχή και οι πρώτες ηχογραφήσεις
Οι Blue Öyster Cult δημιουργήθηκαν στο "Stony Brook State University" του Λονγκ Άιλαντ το 1967 από τον κιθαρίστα Ντόναλντ Ρέζερ ("Buck Dharma"), τον κιθαρίστα και κιμπορντίστα Άλεν Λάνιερ και το ντράμερ Άλμπερτ Μπουσάρντ, με την ονομασία Soft White Underbelly και τη συμμετοχή του τραγουδιστή Λες Μπρόνσταϊν και του μπασίστα Άντριου Γουίντερς. Το συγκρότημα έγινε γνωστό στους μουσικούς κύκλους της Νέας Υόρκης με την "Elektra Records" να δείχνει ενδιαφέρον γι' αυτούς, κάτι που είχε ως αποτέλεσμα να ηχογραφήσουν ένα άλμπουμ το οποίο, όμως, δεν κυκλοφόρησε ποτέ.

Το 1969, ο κιθαρίστας και τραγουδιστής Έρικ Μπλουμ και ο Τζο Μπουσάρντ, αδελφός του ντράμερ Άλμπερτ Μπουσάρντ, αντικατέστησαν τους Μπρόνσταϊν και Γουίντερς, αντίστοιχα. Η νέα σύνθεση εμφανιζόταν σαν Stalk-Forrest Group και Oaxaca, ενώ ηχογράφησε ένα δεύτερο, ακυκλοφόρητο δίσκο για την "Elektra", πριν περάσει 18 μήνες παίζοντας διασκευές σε τραγούδια των Beatles και των Rolling Stones σε διάφορα τοπικά κλαμπ.The acid-dazed days of the band that became Blue Oyster Cult

Αφού μετονομάστηκαν σε Blue Öyster Cult, έκλεισαν συμφωνία με την "Columbia Records" αφού έδωσαν μία οντισιόν μπροστά στον πρόεδρο της εταιρείας Κλάιβ Ντέιβις. Το ομώνυμο άλμπουμ του συγκροτήματος κυκλοφόρησε τον Ιανουάριο του 1972.Blue Öyster Cult - Blue Öyster Cult | Songs, Reviews, Credits | AllMusic Τα δέκα κομμάτια του δίσκου ήταν αρκετά διαφορετικά απ' ό,τι είχε κυκλοφορήσει μέχρι τότε, ένα μείγμα από μυθολογία επιστημονικής φαντασίας, ποπ σάτιρα και πολιτικά και κοινωνικά σχόλια. Το κουιντέτο συνέχισε την επιθετική αλλά και εκλεπτισμένη μουσικότητα και τη στιχουργική φαντασία του με το "Tyranny and Mutation" του 1973 και το "Secret Treaties" του 1974,The Story of Blue Oyster Cult's Second Album, 'Tyranny and Mutation' με ένα από τα γνωστότερα τραγούδια της δισκογραφίας του συγκροτήματος, το "Astronomy", το οποίο διασκευάστηκε 25 χρόνια αργότερα από τους Metallica.Metallica - Astronomy - YouTube

Στους πρώτους δίσκους των Blue Öyster Cult, την παραγωγή έκανε ο Σάντι Πέρλμαν, συμμετέχοντας και στη συγγραφή των στίχων, ενώ στο "Secret Treaties" συμμετείχε ο μουσικοκριτικός Ρίτσαρντ Μέλτζερ και η Πάττι Σμιθ, η οποία τότε είχε σχέση με τον Λάνιερ. Τα πρώτα δύο άλμπουμ του συγκροτήματος δεν κατάφεραν να μπουν στη λίστα με τους πρώτους εκατό δίσκους του Billboard, αλλά το "Secret Treaties" αποτέλεσε την αρχή μιας σειράς έντεκα δίσκων οι οποίοι ανέβηκαν στο Billboard Hot-100, με έξι από αυτούς να γίνονται χρυσοί ή πλατινένιοι.Secret Treaties - Blue Öyster Cult | Songs, Reviews, Credits | AllMusic

Επί σκηνής, το συγκρότημα σύντομα έφθασε σε υψηλό επίπεδο, αποτελώντας ένα σκοτεινής αισθητικής, θεατρικά δομημένο θέαμα, αποτυπωμένο στους ζωντανά ηχογραφημένους δίσκους "On Your Feet or on Your Knees" (1975), "Some Enchanted Evening" (1978) και "Extraterrestrial Live" (1982).Blue Öyster Cult Discography at Discogs

Εμπορική επιτυχία
Το "Agents of Fortune" του 1976, το οποίο έγινε ο πρώτος πλατινένιος δίσκος των Blue Öyster Cult,Agents of Fortune - Blue Öyster Cult | Songs, Reviews, Credits | AllMusic περιείχε μία απρόσμενη σινγκλ επιτυχία στη μορφή του "(Don't Fear) The Reaper", το οποίο έφθασε στο # 12 στις Ηνωμένες Πολιτείες και το # 7 στον Καναδά.(Don't Fear) The Reaper by Blue Öyster Cult Songfacts Η επιτυχία του δίσκου έδωσε τη δυνατότητα στο συγκρότημα να παρουσιάσει ένα τεχνολογικά αναβαθμισμένο ζωντανό σόου με λέιζερ, του οποίου η ποιότητα βελτιώθηκε ακόμη περισσότερο κατά την περιοδεία για τον επόμενο τους δίσκο, "Spectres" του 1977.Spectres - Blue Öyster Cult | Songs, Reviews, Credits | AllMusic

Το "Mirrors" του 1979 είναι η πρώτη δουλειά του συγκροτήματος με τον παραγωγό Τομ Γουέρμαν και έφερε στους Blue Öyster Cult το δεύτερο σινγκλ τους στα τσαρτ, με το "In Thee" να φθάνει στο # 74 ου Billboard. Στον δίσκο "Cultösaurus Erectus" του 1980,BLUE ÖYSTER CULT Cultösaurus Erectus reviews - Progarchives την παραγωγή ανέλαβε ο γνωστός για τις δουλειές του με τους Deep Purple, τους Rainbow, τους Black Sabbath, κ.α., Μάρτιν Μπερτς,Top 10 Martin Birch Albums - Ultimate Classic Rock ο οποίος παρέμεινε και για το χρυσό "Fire of Unknown Origin" του 1981, το οποίο περιείχε το δεύτερο και τελευταίο Top-40 σινγκλ του συγκροτήματος, "Burnin' for You".Blue Öyster Cult - Fire Of Unknown Origin at DiscogsBurnin' For You by Blue Öyster Cult Songfacts

Το 1983, κυκλοφόρησε σε παραγωγή του Μπρους Φέρμπερν το "The Revölution by Night", ο πρώτος δίσκος του συγκροτήματος χωρίς ένα ιδρυτικό μέλος,Blue Öyster Cult - The Revölution By Night at Discogs αφού είχε αποχωρήσει ο Άλμπερτ Μπουσάρντ, ενώ ήταν το τελευταίο άλμπουμ που περιείχε μία σινγκλ επιτυχία, με το "Shooting Shark" το οποίο συνέγραψε η Πάττι Σμιθ να ανεβαίνει στο # 83 του Billboard.Blue Oyster Cult - "In Thee" - YouTube Για το "Club Ninja" του 1986 επέστρεψε προσωρινά, στην παραγωγή, ο Πέρλμαν και το συγκρότημα προσέλαβε τον κιμπορντίστα Τόμι Ζβόντσεκ.Club Ninja - Blue Öyster Cult | Songs, Reviews, Credits | AllMusic Το 1988 κυκλοφόρησαν το "Imaginos", μία φιλόδοξη δουλειά με κοινό στιχουργικό περιεχόμενο, για την οποία επανενώθηκε η αρχική σύνθεση του σχήματος. Ο δίσκος προοριζόταν να είναι σόλο άλμπουμ του Άλμπερτ Μπουσάρντ, αλλά η "Columbia" δέχτηκε να το κυκλοφορήσει μόνο με την επωνυμία των Blue Öyster Cult.Imaginos - Blue Öyster Cult | Songs, Reviews, Credits | AllMusic

Μετέπειτα εποχή
Μετά την κυκλοφορία του δίσκου το συγκρότημα απορρίφθηκε από την εταιρεία και παρέμεινε για έντεκα χρόνια χωρίς να κυκλοφορήσει στούντιο δίσκο. Από τις αρχές της δεκαετίας του '80 υπήρξαν αρκετές αλλαγές στη θέση του ντράμερ, με τους Ρικ Ντάουνι (1981-1985), Τζίμι Γουίλκοξ (1985-1988), Ρον Ριντλ (1988-1991), Τσακ Μπούρτζι (1991-1992, 1993-1995, 1997), Τζον Μιτσέλι (1992, 1996) και Τζον Ο'Ράιλι (1995-1996) να περνούν από το συγκρότημα. Το 1997 τη θέση ανέλαβε ο πρώην ντράμερ των Rainbow και των Black Sabbath, Μπόμπι Ροντινέλι,Bobby Rondinelli Live Gear - The Blue Oyster Cult για να κυκλοφορήσουν, μέσω της "CMC International", τους δίσκους "Heaven Forbid" και "Curse of the Hidden Mirror", το 1998 και το 2001,Blue Öyster Cult - Heaven Forbid review - Metal StormBlue Öyster Cult - Curse Of The Hidden Mirror at Discogs αντίστοιχα, ενώ το 1994 είχε κυκλοφορήσει το "Cult Classic" με επανεκτελέσεις των γνωστότερων τραγουδιών του συγκροτήματος.Cult Classic - Blue Öyster Cult | Songs, Reviews, Credits | AllMusic

Ακολούθησε το ζωντανά ηχογραφημένο "A Long Day's Night" του 2002, πριν το συγκρότημα αποχωριστεί από την "CMC / Sanctuary" και παραμείνει χωρίς συμβόλαιο.BLUE ÖYSTER CULT A Long Day's Night reviews - Progarchives Για ένα μεγάλο χρονικό διάστημα, οι Blue Öyster Cult πραγματοποιούσαν μόνο ζωντανές εμφανίσεις, χωρίς να κυκλοφορούν νέους δίσκους. Τον Αύγουστο του 2013, πέθανε ο πρώην κιμπορντίστας του συγκροτήματος Άλεν Λάνιερ.Blue Oyster Cult Founder Allen Lanier Dead at 66

Νέο άλμπουμ μετά από δύο δεκαετίες
Οι BOC επανήλθαν στα φώτα της δημοσιότητας τον Φεβρουάριο του 2019, όταν ο Ρέζερ ανακοίνωσε την έναρξη των ηχογραφήσεων του νέου τους δίσκου. Το 15ο τους άλμπουμ κυκλοφόρησε στις 9 Οκτωβρίου 2020 με τίτλο "The Symbol Remains", βάζοντας το συγκρότημα για πρώτη φορά στα αμερικάνικα τσαρτ μετά το 1988.

Δισκογραφία
Στούντιο ηχογραφήσεις
ΈτοςΆλμπουμΗΠΑΑγγλίαBLUE OYSTER CULT | full Official Chart History<small>Επίπεδο βράβευσης 1972   Blue Öyster Cult     172  -   1973   Tyranny and Mutation   122  -   1974   Secret Treaties     53  -  χρυσός 1975   On Your Feet or on Your Knees (Live)    22  -  χρυσός 1976   Agents of Fortune     29  26  πλατινένιος 1977   Spectres    43  60  χρυσός 1978   Some Enchanted Evening (Live)    44  18  πλατινένιος 1979   Mirrors    44  46  1980   Cultösaurus Erectus   34  12   1981   Fire of Unknown Origin    24  29  χρυσός 1982   Extraterrestrial Live (Live)    29  39   1983   The Revölution by Night    93  95  1985   Club Ninja    63  -  1988   Imaginos    122  -  1994   Cult Classic    -  -  1998   Heaven Forbid    -  -  2001   Curse of the Hidden Mirror    -  -  2002   A Long Day's Night (Live)   -  -  2020   The Symbol Remains    192  - 

Άλλες ζωντανές ηχογραφήσεις
 Live 1976 (1991)
 Hard Rock Live Cleveland 2014 (2020)
 40th Anniversary – Agents of Fortune – Live 2016 (2020)
 45th Anniversary – Live in London (2020)

Συλλογές
 Career of Evil: The Metal Years (1987)
 On Flame with Rock and Roll (1990)
 Workshop of the Telescopes (1995)
 Don't Fear the Reaper: The Best of Blue Öyster Cult (2000)
 The Essential Blue Öyster Cult" (2003)
 The Complete Columbia Album Collection" (2012)

Παραπομπές

Πηγές
 Don't Fear the Reaper: The Best of Blue Öyster Cult, CD booklet, 2000, Sony Music Entertainment
 Martin Popoff's Blue Öyster Cult Profile
 Oldies.com
 Blue Öyster Cult | Biography, Albums, Streaming Links | AllMusic

 Εξωτερικοί σύνδεσμοι 

 Επίσημη ιστοσελίδα των Blue Öyster Cult
 Blue Oyster Cult | Facebook
 Blue Oyster Cult (@bocfanclub) | Twitter

Κατηγορία:Hard rock συγκροτήματα από Νέα Υόρκη (πολιτεία)
Κατηγορία:Heavy metal συγκροτήματα από Νέα Υόρκη (πολιτεία)